Source: http://www.bihon.ro/csm-oradea-la-memorialul-elemer-tordai/1328076
Timestamp: 2018-02-22 03:17:58+00:00

Document:
CSM Oradea la Memorialul Elemer Tordai - BIHON
CSM Oradea la Memorialul Elemer Tordai
la	28. august 2013 09:49	 Reactualizat la:	 28. august 2013 09:50
CSM Oradea întâlneşte U Mobitelco în primul meci	- © FOTO: OradeaBestPhoto
Baschetbaliştii orădeni participă la primul turneu de pregătire din această vară.
Echipa de baschet masculin CSM Oradea ia parte la turneul amical Memorialul Elemer Tordai, care începe miercuri la Sibiu. La competiţie mai sunt prezente formaţiile CSU Atlassib Sibiu, U Mobitelco BT Cluj-Napoca şi BCM U Piteşti.
CSM Oradea a mai disputat până acum un singur meci de pregătire, în compania formaţiei maghiare Jászberényi KSE, pe care a învins-o în deplasare cu scorul de 85-84. Orădenii au ocazia de a întâlni la Sibiu trei echipe redutabile din Liga Naţională. Memorialul cinsteşte memoria fostului mare baschetbalist sibian Elemer Tordai, decedat în anul 2007, la numai 36 de ani, în urma unei boli necruţătoare. Prezenţa la acest turneu le va prilejui orădenilor reîntâlnirea cu U Mobitelco, echipă de care ne leagă aminitiri plăcute din ultimul sezon. CSM Oradea a eliminat formaţia clujeană în primul tur al play-off-ului, după un rezultat general de 3-1. U Mobitelco este însă acum o cu totul altă echipă, schimbându-şi o mare parte din jucători dar şi stafful tehnic, alcătuit din antrenorul Dorin Pintea şi directorul tehnic Milorad Perovic. La fel se prezintă situaţia şi în cazul echipei BCM U Piteşti, care porneşte le drum cu un nou antrenor, Hristu Şapera. Echipa noastră a dispus de BCM U Piteşti în sezonul trecut atât pe teren propriu cât şi în deplasare. Formaţia gazdă a turneului, CSU Atlassib şi l-a păstrat în schimb pe antrenorul Miodrag Perisic şi o mare parte din lot. Orădenii au obţinut o dublă victorie în ediţia trecută şi în faţa Sibiului.
Antrenorul CSM Oradea, Cristian Achim va folosi acest turneu pentru a-şi testa din nou jucătorii din lot, pentru a lucra la omogenizarea echipei şi la exersarea schemelor de joc. Tehnicianul orădean intenţionează să acorde tuturor jucătorilor posibilitatea de a juca, oferindu-le minute de joc.
„Sigur că dorim să câştigăm toate meciurile, dar suntem într-o fază a pregătirilor în care nu ne interesează cu prioritate rezultatele. Mai importante sunt acum sudarea relaţiilor de joc, omogenizarea lotului şi integrarea jucătorilor noi veniţi în schemele de joc ale formaţiei noastre. În plus, echipa nu se află încă în vârful de formă, pe care ne-am propus să-l atingem la ora debutul în noul sezon competiţional”, ne-a declarat managerul CSM Oradea, Şerban Sere.
Taguri: baschet, csm oradea, Memorialul Elemer Tordai, turneu amical

References: CSM 

CSM 
 CSM 

CSM 
 CSM 
 CSM 
 CSM 
 csm